Beretning: 24/25

Det forgangne år bød på lidt af hvert i vores afdeling.

Det store tema i år var, hvordan vi i fællesskab skulle løse problemstillingen omkring glasgangens tag i botilbuddet, da det ikke længere er lovligt efter nye brandsikring regler, som staten har pålagt kommunerne.

Efter adskillige dialogmøder med de involverede instanser og inddragelse af pårørende endte det med at taget bliver revet ned og omkostningerne fordelt hovedsageligt og ligeligt imellem alle beboere af botilbuddet. Boligforeningen er også med til at finansiere projektet igennem Dispositionsfonden. Processen er i gang og der forventes opstart af nedrivningen i maj måned. Der er blevet indkaldt til et orienteringsmøde den 3.4.25.

I kølvandet på denne afgørelse skulle B42 ændre på vedtægterne, så det var muligt at inddrage pårørende ved at kunne give fuldmagt. Det betød at dem, der ikke havde mulighed for at deltage i den demokratiske proces på afdelingsmødet, kunne give sin stemme til andre.

Denne ændring forventes at blive forelagt alle afdelinger i B42 til afstemning til de kommende afdelingsmøder.

Ellers fik afdelingen renset tagene i foråret 24, som var tiltrængt. Det blev aftalt, at man stadigvæk kan forvente pletvis rensning af tagene, som trænger til det.

I september havde vi markvandringen, hvor vi gjorde opmærksom på, at HedeDanmark skal være bedre til at rydde op efter sig.

I uge 42 startede Banedanmark fældning af adskillige træer, som vi havde bedt om i et par år. Resultatet var at BD kom med en kæmpe maskine og kørte op langs stien op til porten og fjernede de allerstørste træer, det var for det meste birketræer og nåletræer. Nu er det meget lyst omkring stien, det er vi glade for. Spørgsmålet, som dog flere af os har, er, hvorfor BD stoppede med fældningen. Vi har stadigvæk japansk pileurt i skrænten og træerne bliver højere og højere med tiden. Er der en plan?

I november måned kom John Fritz forbi og så fik vi installeret to permanente “juletræsfødder” i de to gårde, så vi i fremtiden altid kan selv sørge for en stabil opstilling af juletræerne, som vi i flere år pga alt for høje udgifter (14.000kr) selv har gjort. Nu er det bare nemmere. Denne løsning kunne måske også bruges i den kommende gade ved botilbuddet, så vi holder udgifterne altid nede.

Vi fik installeret en ny gadelampe, som giver meget fint lys.

Som en god nabo måtte vi desværre sige farvel til Christel fra nr.6, som er fraflyttet i maj. Hun var altid frisk på at give en hjælpende hånd og arrangere vores julekomsammen.

Vi sagde velkommen til Per Villadsen-Hess, som desværre allerede tre måneder efter indflytningen døde.

Ellers vil vi sige tak til alle dem der har påtaget sig en opgave i vores afdeling.

Kristina, Hans-Jørgen, Jens-Ole, Mona, Eva, Dorte, Leif og vores suppleant Dorte P.